google/wiki40b huggingface dataset:
Lin

Beskrivelse

Lin er en spinkel ettårig plante. Stenglene er tynne og elastiske. Bladene er spredte, helrandede og elliptiske. Over- og undersidene er ensartet grågrønne. Blomstene er regelmessige og med en klar blåfarge. De sitter øverst på stenglen. Fruktene er kapsler med fem blanke frø. Frøene spirer lett på egnede steder.

Ikke-synlige trekk

Rotnettet er veldig fint forgrenet og går dypt. Planten er rik på lange fibre, og frøene har et lag av slimstoff som gjør dem egnet som et mildt avføringsmiddel. Planten forårsaker jordtretthet allerede etter ett år. Ved dyrking av lin i stor stil får man ofte problemer med snylteplanten linsilke (Cuscuta epilinum), som utkonkurrerer og skygger for store arealer med lin.

Størrelse

0,60 x 0,05 m (60 x 5 cm/år).

Hjemsted

Av de ville linartene finnes det flere arter på et område som strekker seg fra Kanariøyene og til Norge. I Norge finnes kun en art, Linum usitatissimum.
Plantens presise hjemsted kjennes ikke, da den ble tatt inn til dyrking allerede av de første landbrukskulturene i det området i Midtøsten som kalles for den fruktbare halvmåne for over 10 000 år siden. Alminnelig lin stammer opprinnelig fra toårig lin (Linum bienne), som vokste i det nåværende Kurdistans fjellskoger, hvor forskjellige arter av eik var dominerende, og hvor forfedrene til hvete, bygg, erter, linse og kikert vokste i skogbunnen.

Historie

Lin ble dyrket eller samlet allerede i yngre steinalder, sannsynligvis ettersom frøene inneholdt en olje som har noen medisinske virkninger. I Egypt ble plantens fine fibre benyttet for å produsere klær. Lin finnes i de aller eldste faraograver for over 5 000 år siden. Det vevde linet som omgir mumiene har vært av beste kvalitet.
I Norge blir lin omtalt i Edda og har blitt tillagt sakral betydning som strekker seg tilbake til urgamle indoeuropeiske offerskikker. I Flateyjarbók er Olav Haraldsson med et følge på besøk på en gård. Et hestelem kalt Volse er en del av et seksualisert ritual. Lemmet er blitt preparert med løk og linfrø. Uttrykket lin ok lauk, «lin og løk», er gammel. Det tyder en liten beinkniv som er funnet i kvinnegrav i Fløksand i Norge med inskripsjonen linalaukaR på. Både lin og løk ble oppfattet som sterke fruktbarhetssymboler, kalt for kvinnenes sæd. «Å gå under linet» betød å gifte seg. Frøya, fruktbarhetens gudinne, hadde tilnavnet Hørn, linhøstens gudinne.
Lin ble i Norge dyrket i yngre bronsealder, men ble vanligere ut over i eldre jernalder. I den tid hvor man måtte være selvforsynt var lindyrking vanlig i Norge. Etter at treskemaskinen for bomull ble oppfunnet i 1792 døde interessen for lindyrking ut i Norge og i Europa. Amerikansk bomull ble enerådende.
Et øyeblikks uskyld

Om filmen

Filmen blander dokumentar og fiksjonsfilm, og bygger på en hendelse fra regissørens ungdom da han knivstakk en politimann under en demonstrasjon i forbindelse med den iranske revolusjonen. 20 år senere bestemte Makhmalbaf seg for å spore opp den samme politimannen som han hadde skadet. Et øyeblikks uskyld omhandler dette møtet, og deres forsøk på å gjenskape opplevelsene fra hvert sitt synspunkt.
Oshakati

Oshakati er en by i den nordlige delen av Namibia. Den hadde ved folketellingen i 2011 et innbyggertall på 36 541. Byen er hovedstad i regionen Oshana. Byen ble grunnlagt i 1966.
Pirin nasjonalpark

Historie

Vihren nasjonalpark ble etablert i 1962 og gitt kalt Pirin folkepark i 1974. Parkadministrasjonen ble i 1979 lagt til Bansko og fra 1983 er området oppført på UNESCOs liste over verdensarven.

Parken

I fjellene finnes 176 i eksplosjonskratere som under snøsmeltingen fylles av vann og blir sjøer. Mer enn 80 % av området er dekket av skog og her finnes bl.a. svartfuru. Det 1 300 år gamle treet Bajkuschewa Mura er et av verdens eldste.
Totalt finnes 1 315 karplanter som er en tredel av Bulgarias flora, herunder 86 endemiske arter for Balkan, 17 bulgarske endemiske arter og 18 lokale endemiske arter. 
Faunaen omfatter 45 pattedyr inkludert, bjørn, ulv og mår, og 159 fugleslag. I Pirin finnes også åtte typer amfibier, elleve reptilslag og seks fiskeslag.
Pileblad i strømmen

Pileblad i strømmen (kinesisk: 浮生六记, pinyin: Fusheng liuji; ordrett «Seks kapitler om et flytende liv») er en selvbiografisk roman av Shen Fu (1763-1810?), skrevet tidlig på 1800-tallet (årene rundt 1808) og publisert i større antall først i 1877, men før det trolig sirkulert i mindre antall i og omkring byen Suzhou.
Boken, som skildrer forfatterens liv fra barnsben til alderdom i seks kapitler, hvorav bare de første fire er bevarte (de eksisterende kapitler fem og seks anses å være skrevet av andre senere forfattere), beskriver, på ett for samtidig kinesisk litteratur sjeldent vis, de små detaljer i hverdagsliv, og, framfor alt den romantiske kjærligheten mellom et ektepar, forfatteren og hans hustru Yun. Tittelen er tatt fra en diktstrofe av poeten Li Bai, «Det flytende livet er som en drøm, hvor mange ganger kan vi finne glede i det?».
Rugg Peak

Rugg Peak er et fjell ved østsiden av Widmark forlandsbre som beveger seg sørover fra Crookes Peak, på vestkysten av Graham Land. Det ble fotografert av Hunting Aerosurveys Ltd. i 1956-57, og kartlagt fra disse bildene av Falkland Islands Dependencies Survey (FIDS). Det ble navnsatt av United Kingdom Antarctic Place-Names Committee (UK-APC) i 1959 etter Andrew Rugg-Gunn, en engelsk øyekirurg, som i 1934 utviklet bedre snøbriller.
Alejandro Jodorowsky

Alejandro Jodorowsky (født 17. februar 1929 i Tocopilla, Chile) er en filmskaper, skuespiller, komponist, tegneserieskaper og psykoterapeut. Han er berømt for sine eksentriske, surrealistiske og sjokkerende filmer, først og fremst kultklassikerne El Topo, La montaña sagrada (engelsk tittel Holy Mountain) og Santa Sangre. El Topo og Holy Mountain har lenge vært utilgjengelige på grunn av rettighetsproblemer, men striden mellom Jodorowsky og Allen Klein er i dag bilagt, og filmene er planlagt utgitt på DVD i 2006. Om dette også innebærer at Jodorowsky får muligheten til å lage den lenge bebudede oppfølgeren til El Topo, Son of El Topo, er foreløpig ikke kjent.
Jodorowsky er i tillegg kjent for sine tegneserier. Han har skrevet en rekke science fiction-serier som utspiller seg i et omfattende univers hvis grunnlag ble lagt i serien L'Incal som han laget i samarbeid med Jean "Moebius" Giraud på 1980-tallet (utgitt på norsk under tittelen John Difools eventyr), blant annet Avant L'Incal (med Zoran Janjetov), La caste des meta-barons (med Juan Gimenez) og Megalex (med Fred Beltran). I tillegg har han også skrevet seriene Le Lama blanc, Juan Solo (begge med Georges Bess og Bouncer (med Francois Boucq).
Marika Lejon

Bakgrunn som artist

Lejon begynte å komponere musikk som seksåring. Før hun begynte å opptre på TV, deltok hun i blant annet NM i rock 2000 (finale på Rockefeller i Oslo, hvor hun ble kåret som beste vokalist), By:larm 2002 (yngste deltaker).
Lejon ga ut sin første singel, To Milan, i 2004. Hun deltok i Kjempesjansen høsten 2006 med den egenkomponerte sangen «Again» og sigøynervisen «Nane Tsocha». Hun deltok i Melodi Grand Prix 2007 med sangen «Perfect Sin», som var skrevet av svenske Adam Alvermark. Deretter deltok hun i Norske Talenter på TV2. Hun platedebuterte i 2009 med musikkalbumet My Fire. I 2015 kom Lejon ut med sitt andre album "Before Death", med mer preg av elektronika-pop og rock.
I 2011 deltok hun for andre gang i Melodi Grand Prix med den egenkomponerte låten «Hungry for You». Ifølge henne selv ble låten til da hun skrev masteroppgaven, og lengtet etter dans og latter.
Hun har i deltatt i programmet Charterfeber på TV3 i 2011.

Priser

11. juni 2018 mottok Lejon Dixi-prisen, utdelt av barne- og likestillingsminister Linda Hofstad Helleland. Lejon mottok prisen på vegne av Kvinnefronten, hvor hun sitter i styret. Hun er redaktør og prosjektleder i prosjektet "Jeg er et mørketall". Dette er en plattform hvor overgrepsutsatte kan dele sine historier anonymt.
Isokrates

Isokrates (gresk: Ἰσοκράτης; født 436, død 338 f.Kr.) var en gresk retoriker og en av de ti attiske talerne. På hans tid var han antagelig den mest innflytelsesrike retorikeren i Hellas og gjorde mange bidrag til retorikken og utdannelse gjennom hans lærergjerning og skrevne arbeider.
Gresk retorikk er vanligvis sporet tilbake til Korax av Syrakus som først formulerte et sett med retoriske regler i det 400-tallet f.Kr. Hans elev, Tisias, hadde innflytelse på utviklingen av retorikken i rettssalene, og ifølge noen gjenfortellinger var han læreren til Isokrates. Innen to generasjoner hadde retorikk blitt en viktig kunstart, dets vekst ble drevet fremover av sosiale og politiske endringer, som demokrati og domstolene.
Etterspørselen for trening i retorikk var så stor at et antall filosofer og lærere satte opp deres egne skoler for å trene talere. Blant disse var sofistene, som inkluderte lærere som Isokrates og Gorgias. Disse skolene viste seg å være lukrative forretninger, og senere trakk de til seg mindre ærefulle karakterer.
Isokrates sin profesjonelle karriere er sagt å ha begynt som logograf, eller en innleid skribent av taler i rettssaler. Rundt 392 f.Kr. satte han opp sin egen retorikkskole, og viste seg å være ikke bare en innflytelsesrik lærer, men en slu forretningsmann. Hans betaling var uvanlig høy, men han klarte å trekke til seg flere studenter enn noen andre skoler. På denne måten samlet han seg en betydelig formue.
På grunn av Platons angrep på sofistene, ble disse retorikk- og filosofiskolene etterhvert sett på som uetiske og svikefulle. Likevel er mye av Platons kritikk vanskelig å se i arbeidet til Isokrates. Han så den ideelle taleren som en som ikke bare måtte ha retoriske gaver, men være i besittelse av en vid kunnskap i filosofi, vitenskap og kunstartene. Taleren skulle også representere de greske idealene om frihet, selvkontroll og ære. I dette øvde han innflytelse på romerske retorikere som Cicero og Quintilian samt ideen om liberal utdanning.
I kunstarten retorikk var han også en foregangsperson. Han stod for en klar og naturlig stil som unngikk det kunstige som samtidig sørget for rytme og variasjon som sikret oppmerksomheten til lytteren. Som de fleste retorikere, så han på retorikk som en metode til å klargjøre sannheten, heller enn å skjule den.
Av de 60 talene i hans navn som var tilgjengelig på romernes tid, ble 21 oversatt av forfattere i antikken og middelalderen. Tre andre taler ble funnet i en enkel kodeks i en utgravning ved Kellis i 1988, et sted i Dakleh-oasen i Egypt. Ni brev i hans navn er bevart, men det er stilt spørsmål ved ektheten i fire av disse.
Valknut (programvare)

Valknut er programvare for å koble seg opp mot Direct Connect-nettverket. Det er kompatibelt med andre DC-klienter, som eksempelvis den originale DC-klienten fra Neomodus og DC++. Valknut kan brukes sammen med alle de vanligste programvarepakkene for DC-tjenere.
Valknut er skrevet av Mathias Küster og linsensert under GNU GPL. Programmet er skrevet i C++ og benytter seg av tverrplattformbiblioteket Qt for sitt grafiske grensesnitt. Valknut lar seg kompilere og kjøre på GNU/Linux, FreeBSD, Mac OS X, OS/2 – eComStation og Windows.
Valknut var opprinnelig kalt DCGUI, noe som uheldigvis var veldig likt navnet til en annen GNU/Linux-DC-klient. Det ble så omdøpt til 'dcgui-qt' til å unngå forvirring. Men grunnet problemer med å bruke varemerket 'Qt' i navnet, måtte de igjen skifte navn.
Du, du, du

«Du, du, du» er en populær tysk sang med melodi av Lotar Olias og tekst av Walter Rothenberg. Den ble publisert i 1953.
Marlene Dietrich har spilt inn en tysk versjon.
Engelsk tittel er «You, You, You». Den engelske teksten ble skrevet av Robert Mellin.
The Ames Brothers with Hugo Winterhalter's orchestra and chorus spilte den inn i Manhattan Center, New York City, 16. mai 1951. Den ble utgitt av RCA Victor Records med katalognummer 20-5325A (i USA) og av EMI på His Master's Voice-etiketten med katalognummer B 10543. I Norge ble den utgitt på His Master's Voice B 10543.
Sangen ble en stor hit på for The Ames Brothers i 1953.
Den ble også en hit med Mel Carter på Derby Records i midten av 1960-årene, som en oppfølger til hans store hit «Hold Me, Thrill Me, Kiss Me».

Norske versjoner

Gunnar Kaspersen og Tola har skrevet norske tekster. På norsk bærer de også tittelen «Du, du, du».
Dødsmåter

Handling

Fortellinga spenner over en ettermiddag og natt i forfatteren Jørgen M. Tolos liv. I løpet av disse timene skakes han av opplevelsen av å være den som henter et barn som er omkommet ved en ulykke opp fra elva og bringe det fram til folk. På et vis er han sjøl skyldig i ulykken, fordi han hele ettermiddagen har stått i vinduet og sett barnet oppholde seg på et farlig sted ved elva, har sett det klatre opp i et tre som henger ut over elva, men uten å kunne overvinne sine egne motforestillinger mot å gripe inn.
Synet av det utsatte barnet avføder jeg-personens minner om sin egen barndom og refleksjoner over sitt voksne liv. Det viser seg at han har vært et ensomt barn, og ensomheten er ikke blitt indre med åra. For noen år sia flytta han fra byen til et lite sted for å begynne et nytt liv på et småbruk, med salg av egenproduserte grønnsaker attåt sine skriveprosjekter. Imidlertid har han ikke greid å knytte noen kontakter på stedet; tvert imot føler han at alle mistenker og mistror han.
Den eneste han har hatt omgang med, er den kvinnelige bibliotekaren Reidun Foldnes, som også er innflytter. Ensomheten har inngitt han en sterk motvilje mot å åpne seg for andre mennesker, og det preger også forholdet til Reidun. Riktignok har han hatt sex med henne og overnatta der noen ganger, men det er nå en stund sia, og i ettertid innser han at hun ikke vet noe om han og han svært lite om henne. Det vil si – hun har fortalt en masse, men alt tyder på at det meste er fantasier.
Forfatterkarrieren har gått opp og ned; i de seinere åra har det vært en viss skrivetørke. Nå skriver han på et verk om dødsmåter – inspirert av den østerrikske forfatteren Ingeborg Bachmanns posthume verk Todesarten. Her vil han på essayistisk vis reflektere over noen kjente historiske personers merkelige og spektakulære død – fra Tycho Brahe til Ingeborg Bachmann.
Brått river han seg løs fra sine betraktninger og sin handlingslammelse, løper ut av huset i retning elva, der gutten er blitt sittende fast høyt oppe i treet. I det øyeblikket gutten får øye på den tililende redningsmannen, løfter han armen, mister grepet og faller gjennom trekrona og treffer murkanten med hodet. Når Jørgen kommer fram til folk med den døde gutten i armene, lar en person i mengden angsten og sorgen gå ut over han, går til angrep og skader ansiktet hans. Jørgen ber om å bli kjørt til Reidun. Hun pleier skadene hans, og gjør det klart at hun er glad i han og har savna han. Når Reidun har sovna, går han ut i natta for å tenke på hva som skal bli hans liv heretter. Etter å ha møtt en høyst virkelig død, kan han iallfall ikke skrive en bok som heter Dødsmåter. Slutten er åpen, men mye tyder på at han og Reidun vil kunne nærme seg hverandre og at ensomhetens tid er forbi.
Sălaj (fylke)

Administrativ inndeling

Fylket har én municipiu, fire byer og 56 comună.
Tolvprikket marihøne

Utseende

Tolvprikket marihøne er mellom 3 og 4 millimeter lang. Dekkvingene er orange med tolv hvite flekker.

Levevis

Tolvprikket marihøne finnes på busker, på varme lune, soleksponerte lokaliteter. Den er sjelden i Norge.
Mina Tanaka

Landslaget

Mina Tanaka hadde per mai 2019 spilt 24 landskamper for Japans kvinnelandslag. Hun ble tatt ut i Japans tropp til Asiamesterskapet 2018.
I 2016, 2017 og 2018 ble hun toppscorer i Nihon Joshi Soccer League.
Oxyligyrus zoilus

Utseende

En middelsstor, avlang, blankt svart hornbille. Dekkvingene har markerte punktrader. Hos hannene er pronotum litt trekantet uthulet i midten, med en liten tann i forkant. For øvrig er pronotum halvmatt og spredt, fint punktert.

Utbredelse

Arten lever i Colombia.
HTC Max 4G

HTC Max 4G er en Windows Mobile-basert mobiltelefon fra HTC. Den er utseendemessig lik HTC Touch HD. Dette er den første HTC Touch-telefonen som støtter både GSM og WiMAX (noen ganger kalt 4G). Den var opprinnelig tiltenkt det russiske markedet, der den ble lansert av den russiske teleoperatøren Yota, men den er også lansert i Storbritannia.
Den har resistiv berøringsskjerm på 3,8 tommer. Menysystemet er HTCs TouchFLO 3D, og kameraet er på 3,2 megapiksler. Den håndterer også Voice over IP via WiMAX.
Tordivelen flyr i skumringen

Handling

Hørespillserien handler om barna Annika, Jonas og David som alle ferierer i Småland i Sverige. De kjeder seg, men i slutten av juli begynner ting å skje. Barna kommer på sporet av en gammel egyptisk gravstatue, føler at en blå blomst prøver å fortelle dem noe, de blir oppringt av en eldre dame de ikke kjenner, som vil spille sjakk med dem gjennom telefonen, et sjakkspill som etter hvert sier noe om de gåtene de står overfor. De begynner å spekulere på om alt det de opplever er tilfeldigheter og slumpetreff, eller er det noe oversanselig som forsøker å lede dem.
Marikina

Marikina (offisielt City of Marikina) er en by på øya Luzon i Filippinene. Den er en forstad til Manila og ligger i Metro Manila. Marikina har 450 741 innbyggere (2015).
Sekstillion

En sekstillion er tallet 10³⁶, eller 1 000 000 000 000 000 000 000 000 000 000 000 000.
Sillion er det samme tallet. Franskmannen Nicolas Chuquet anses som oppfinner av navnesystemet med eksponenter av millioner, som har gitt navn til dette tallet. I hans bok, Triparty en la science des nombres, kalte han tallet sixlion, som på fransk uttales "sillion". Det nordiske ordet "fantasillion", brukt om formuen til Skrue McDuck, kan tenkes å være avledet av sillion. 
En sekstilliondel er 10⁻³⁶.
Trouvère

Trouvèrer var skalder ved nordfranske fyrstehoff i middelalderen. «Trouvère» er den nordfranske forma av det oksitanske trobador, og trouvèrenes sanger har mye til felles med trobadorenes.
Mens den sørfranske trobadortradisjonen hadde sin blomstringstid fra midten av det 12. århundre, ble det ikke dikta sanger på (nord)fransk språk før mot slutten av hundreåret. Mange regner den kjente romanforfatteren Chrétien de Troyes som den første trouvèren; i alle fall er det bevart et par kjærlighetsdikt på fransk fra siste halvdel av 1100-tallet som er tilskrevet han. Han virka ved hoffet til Marie Capet, grevinne av Champagne, som ble et sentrum for trouvèrediktninga.
Som den viktigste av trouvèrene regnes en annen skald ved Maries hoff – Gace Brulé. Det er framfor alt han som brakte motivene fra den provencalske trubadurtradisjonen til Nord-Frankrike. I alt er det bevart nesten hundre dikt etter ham.
Trouvèrediktninga holdt seg levende gjennom hele 1200-tallet.
Horngudens tale

Horngudens tale er en romanserie på seks bøker skrevet av B. Andreas Bull-Hansen. Handlingen er satt til en tid og en verden som minner om vår egen jernalder.

Cernunnos

Cernunnos er en av de mest omtalte gudene i Horngudens tale. Han blir beskrevet som tre ganger så høy som et vanlig menneske, med en arret og muskuløs kropp og et gevir på hodet.

Kragg

Kragg er klippefolkets gud og blir også kalt «Himmelfuglen». I Dragens tårer dukker han opp tre ganger, hver gang for å hjelpe.

Mannanan

Mannanan er havguden, og kin-marernes gud.

Tarkin

Tarkin er kanathenernes gud, også kjent som «lansebæreren». Han bringer liv til Kanath, og hvert tohundrede år når Tarkin er døende sender han sine tjenere ut for å finne «Tarkinar Ethem», kvinnen som er utvalgt til å føde hans barn. Slik blir han gjenfødt, og når Tarkin blir gjenfødt blir Kanath igjen frodig.
Elefantøl

Elefantøl er en øl som brygges av danske Carlsberg bryggerier.
Det er en lys sterkøl, som i den opprinnelige danske versjon har en alkoholprosent på 7,2. Den ble lansert i 1959, og elefantens inspirasjon stammer fra arkitekten Vilhelm Dahlerups byggeri med fire elefanter som bærer Dipylonporten, oppført i 1901 i Carlsberg Byen i København.
Elefantøl selges i mange varianter i flere land.
Allround-VM på skøyter 2010

Allround-VM på skøyter 2010, det 68. for kvinner og det 104. for menn, ble avholdt 19.-21. mars 2010 i Thialf i Heerenveen, Nederland.
Myristisin

Bruk

Forgiftninger med myristisin eller muskat har effekter som varierer fra person til person, men er ofte rapportert å være en tilstand mellom våken og drømmende. Eufori er rapportert, og kvalme oppleves ofte. Brukerne kan også rapportere blodskutte øyne og hukommelsesforstyrrelser under muskatrus.
I tillegg til en halvt bevisstløs tilstand, har myristicin også vært kjent for å indusere psykoaktive effekter, slik som visuelle forvrengninger. Dosen som kreves for å oppnå en slik effekt varierer fra person til person og fra kilde til kilde. Muskatberuselse har lang tid før toppen er nådd, noen ganger opptil sju timer, og effekten kan merkes i 24 timer, med ettervirkning som varer opptil 72 timer.
Shelby County (Indiana)

Historie

Shelby County ble opprettet i 1821 og fikk navnet etter General Isaac Shelby som var den første og femte guvernøren i Kentucky.
Grunnen til navnevalget var blant annet at mange av de første innbyggerne i Shelby county kom fra Kentucky og hadde kjempet side om side med General Shelby under den Amerikanske uavhengighetskrigen.

Geografi

Shelby county består av et areal på 1 069,95 km² hvor 1 068,73 Km² (99,89%) er land og 1,22 Km² (0,11%) er vann
Øyvind Haugen

Biografi

Haugen vokste opp på Sysle i nærheten av Vikersund i Sørøst-Norge.
Hans første jobb var som lastebilsjåfør - på en tankbil med løs-cement til forskjellige steder i Sør-Norge. Da han var 28 år ble han ansatt på Katfos Fabriker på Geithus - som hjelperuller. Etter endt opplæring gikk han videre som ruller.
Da Katfos Fabriker ble nedlagt gikk Haugen igjen over til lastebilen, men bare for et års tid. I mai 1983 ble han ansatt på Union Geithus (Drammenselvens Papirfabrikker) som hjelperuller - og siden ruller - på PM 3. Senere ble han - av helsemessige årsaker - flyttet fra skiftarbeid på rullmaskinen over til fabrikkens verksted der han fikk hånd om inspeksjon og mindre reparasjoner på rullmaskiner, skjæremaskiner og forskjellig annet hjelpemaskineri. Samtidig ble han bedriftens «historiker».
Interessen for Pusey & Jones Company dukket opp da Haugen så merkene på tørkecylinderene på PM 3. På spørsmål om noen kjente dette firmaet, viste det seg at ingen visste noe annet enn at det var nedlagt. Han bestemte seg for å grave mer i dette og det var det som fikk snøballen til å rulle. Ettersom Haugen arbeidet på en papirfabrikk var det naturlig for ham å fokusere på historie om papir og papirmaskineri.
Haugen ble gravlagt 15. september 2009 på Vestre Spone kirke.
Las Ketchup

Las Ketchup er en spansk jentegruppe. Den består av de fire søstrene Muñoz fra Córdoba. De er døtre av en spansk musiker, Juan Muñoz, som er kjent under kallenavnet El Tomate. 
Las Ketchup hadde suksess med sommerlåten «Aserejé!» i 2002. De deltok i Eurovision Song Contest 2006 med låten «Bloody Mary», som endte på en 21.-plass av de 24. landene som deltok i finalen.
Stortingets forbruker- og administrasjonskomité

Stortingets forbruker- og administrasjonskomité var en fagkomité på Stortinget fra 1981 til 1993. Komitéledere i løpet av denne tiden var Marit Løvvig og Annelise Høegh, begge fra Høyre.
Stålsåpe

Stålsåpe er et stykke rustfritt stål med form som et såpestykke. Dens angivelige funksjon er å nøytralisere eller redusere sterk lukt fra hendene etter håndtering av fisk, løk, hvitløk og lignende.
Til tross for at stålsåpe selges av anerkjente forhandlere, mangler tilsynelatende vitenskapelig bevis for stålsåpens effekt. En hypotese er at disse såpene virker ved å binde opp svovelforbindelsene som finnes i matvarer som løk, hvitløk og fisk.